שרה פיזנטי

שרה פיזנטי (נולדה 1933) היא רופאת שיניים ישראלית, פרופסור אמריטה בבית הספר לרפואת שיניים באוניברסיטה העברית בירושלים, לשעבר יועצת בתחום רפואת הפה למחלקת עור ומין במרכז רפואי הדסה, חלוצת מחקר וטיפול בתחום מחלות עור המתבטאות בפה בישראל.

תחומי העניין שלה כוללים שיקום הפה ורפואת הפה.

ביוגרפיה
פיזנטי נולדה בשנת 1933 בבולגריה.

בין השנים 1953–1959 למדה פיזנטי רפואת שיניים בבית הספר לרפואת שיניים של האוניברסיטה העברית בירושלים. בין השנים 1959–1965 התמחתה פיזנטי ברפואת הפה, בבית הספר לרפואת שיניים של האוניברסיטה העברית.

בין השנים 1963–1965 התמחתה פיזנטי במחלות עור ומין, במחלקת עור ומין, בבית החולים הדסה, ירושלים.

משנת 1966 משמשת פיזנטי יועצת בתחום רפואת הפה למחלקת עור ומין, בבית החולים הדסה, ירושלים.

החל משנת 1989 פיזנטי פרופסור מן המנין בבית ספר לרפואת שיניים, האוניברסיטה העברית בירושלים.

מחקר
מערכת חדשנית ייחודית למתן תרופות דרך העור פותחה בשנת 2003, בבית הספר לרוקחות של האוניברסיטה העברית. היא עשויה לאפשר ולייעל טיפול במגוון של בעיות, מאקנה ונשירת שיער ועד העברת תרופה לכלי הדם. הניסויים הקלינים הראשונים באתוזומים נעשו במרכז הדסה עין כרם בשיתוף פרופ' שרה פיזנטי.
  ממחקריה של פיזנטי באתר PubMed

הערות שוליים

בעלות תואר דוקטור לרפואה מהאוניברסיטה העברית בירושלים
בעלי תואר דוקטור לרפואה מהאוניברסיטה העברית בירושלים
ישראליות ילידות בולגריה
ישראלים ילידי בולגריה
רופאי שיניים ישראלים
רופאות ישראליות
סגל האוניברסיטה העברית בירושלים: רפואת שיניים
סגל מרכז רפואי הדסה
ישראל: רפואת שיניים
ישראליות שנולדו ב-1933
ישראלים שנולדו ב-1933